cyanic-selkie/wikianc huggingface dataset:
Iron Man 3
Σενάριο
Ο Μπλακ περιέγραψε τη δική του οπτική για την ταινία ως να μην είναι «δύο άντρες με στολές που πολεμούν ο ένας τον άλλον», αλλά περισσότερο σαν ένα «στυλ Τομ Κλάνσυ θρίλερ», με τον Iron Man να πολεμά κακούς του πραγματικού κόσμου. Ο Ντρου Πιρς πρόσθεσε πως θα απέφευγαν τη μαγεία και το διάστημα, με τον Iron Man 3 να είναι «ένα τεχνολογικό θρίλερ που διαδραματίζεται σε έναν πιο πραγματικό κόσμο από αυτόν τον Εκδικητών». Οι δυο τους πέρασαν χρόνο συζητώντας τα θέματα και τις εικόνες και τις ιδέες τους πριν ξεκινήσουν να γράφουν το σενάριο. Καθώς έγραφαν, το επίκεντρο ήταν να αποφύγουν σκηνές με απλή αφήγηση, κάνονας κάθε στιγμή να ωθεί προς άλλα αφηγηματικά σημεία. Χρησιμοποιήθηκαν κάποια στοιχεία από τα κόμικ ακόμα και με διαφορετική έννοια, όπως το να κάνουν τον Ρόουντς να φορέσει στη στολή Iron Patriot του Νόρμαν Όσμπορν και να δώσουν σε κάποιους χαρακτήρες ονόματα από ανθρώπους άσχετους με το Σύμπαν της Marvel, όπως ο Έρικ Σάβιν και ο Τζακ Τάγκαρτ.
Η πλοκή της ταινίας επηρεάστηκε κυρίως από το «Extremis», την ιστορία κόμικ που γράφτηκε το 2005-2006 από τον Γουόρεν Έλις. Οι πρώτες δύο πράξεις θα παρέμεναν επικεντρωμένες στον χαρακτήρα, αλλά σύμφωνα με τα λόγια του Μπλακ «πιο ταραχώδεις, φρενήρεις και μεγάλης κλίμακας» για την εκπλήρωση των υποχρεώσεων τους ως συνέχεια, με την τρίτη πράξη να πηγαίνει για περισσότερη και υπερβολική δράση, κάτι που ο Πιρς περιέγραψε ως: «δίνοντας την αίσθηση μιας όπερας». Η μεσαία πράξη συγκρίθηκε με την ταινία Τα ταξίδια του Σάλιβαν έχοντας τον Τόνι να συναντά διάφορους ανθρώπους στο ταξίδι του, και οι σεναριογράφοι βεβαιώθηκαν να μην κάνουν τους χαρακτήρες πολύ όμοιους. Το αρχικό πρόχειρο του σεναρίου είχε τη Μάγια Χάνσεν να ηγείται της οργάνωσης των κακών, με τον Mandarin και τον Κίλιαν να αναδύονται ως ανταγωνιστές σε μετέπειτα εκδοχές του σεναρίου. Κατά τη διάρκεια μιας συνεδρίας για το σενάριο, ο Πιρς πρότεινε ο Mandarin να ήταν ψεύτικος και ο Μπλακ συμφώνησε με αυτό κάνοντάς τον ηθοποιό, τον οποίο με τη σειρά του ο Πιρς ολοκλήρωσε ως χαρακτήρα ως έναν υπερβολικό Βρετανό καλλιτέχνη σκηνής. Ο Μπλακ εξήγησε: «Ποιος θα ήταν αρκετά ηλίθιος ώστε να δηλώσει πως είναι ένας διεθνής τρομοκράτης; Αν είσαι έξυπνος, ανεξάρτητα του ποιου καθεστώτος είσαι μέρος, θα έβαζες μια μαριονέτα να το κάνει κι θα παρέμενες στο σπίτι σου». Έτσι, ο Κίλιαν θα έκρυβε τον Σλάτερι στο «δικό του σπίτι αδελφότητας, σαν κάποιου είδους κατ'οίκον περιορισμό σχετιζόμενο με ναρκωτικά» για να κρατηθεί το μυστικό.
Σύμφωνα με τον Μπλακ, η αποκάλυψη του πραγματικού κακού να είναι η Χάνσεν ήταν «σαν τη σειρά Remington Steele, πιστεύεις πως ο άντρας είναι ο κακός, αλλά στο τέλος η γυναίκα ήταν αυτή που κινούσε τα νήματα». Ο ρόλος αυτός τελικά μεταφέρθηκε στον Κίλιαν εξαιτίας των ενστάσεων των στελεχών της Marvel Entertainment, οι οποίοι ανησυχούσαν για την προφανή απώλεια που θα είχαν στα προϊόντα της ταινίας, αν ο κακός ήταν γυναίκα. Οι ρόλοι αρκετών άλλων μεγάλων γυναικείων χαρακτήρων είχαν επίσης μειωθεί στο τελικό προϊόν σε σύγκριση με τα πρώτα πρόχειρα του σεναρίου.
Τόσο το άνοιγμα της ταινίας όσο και το κλείσιμο είχαν δουλευτεί στο να γίνουν με διάφορους τρόπους. Αρχικά, θα ξεκινούσε με μια αναδρομή στην παιδική ηλικία του Τόνι. Αργότερα, όπως στον Iron Man, θα ξεκινούσε με τον τρόπο in medias res, με τον Τόνι να προσγειώνεται στο Τενεσί με μια φωνή αφήγησης να εξηγεί το πώς έφτασε εκεί, μέχρι που κατέληξαν στην τελική εκδοχή. Για τη σκηνή μάχης στην κλιμάκωση της ταινίας, αρχικά σκέφτονταν η Μπραντ να εμφανιζόταν με τον παραδοσιακό τρόπο που συμβαίνει στις ταινίες του Τζέιμς Μποντ, όπου ο κακός επιστρέφει για να εκδικηθεί τους ήρωες. Αντί αυτού, επέλεξαν να χρησιμοποιήσουν τον ίδιο τον Κίλιαν και να έχουν την Πέπερ, η οποία είχε κακοποιηθεί προηγουμένως, να προκαλέσει την ήττα του ως έναν τρόπο ποιητικής δικαιοσύνης. Ο τελευταίος μονόλογος του Τόνι είχε γραφτεί αρχικά να τελειώνει με το «Είμαι ο Τόνι Σταρκ», ως μια απάντηση στο τέλος της πρώτης ταινίας, αλλά τελικά άλλαξε στο «Είμαι ο Iron Man» για να ενισχυθούν οι μυθικές ιδιότητες. Σχετικά με το ότι η ταινία διαδραματίζεται την περίοδο των Χριστουγέννων, ο Μπλακ είπε: «Θεωρώ είναι η αίσθηση του αν κάνεις κάτι σε μια κλίμακα ενδιαφέροντος που εμπλέκει ένα ολόκληρο σύμπαν χαρακτήρων, ένας τρόπος να τους ενώσεις είναι να τους έχεις όλους να βιώσουν μια κοινή εμπειρία. Υπάρχει κάτι σχετικό με τα Χριστούγεννα το οποίο ενώνει τους πάντες και τοποθετεί ήδη ένα σκηνικό μέσα στο σκηνικό, το οποίο όπου κι αν είσαι, βιώνεις αυτό τον κόσμο μαζί με όλους. Θεωρώ επίσης πως απλά υπάρχει κάτι ευχάριστο σχετικά με αυτό για μένα». Ο Πιρς πρόσθεσε πως θα ήθελε να δει μια τρίτη ταινία Iron Man να διαδραματίζεται τα Χριστούγεννα λέγοντας πως: «όταν λες μια ιστορία όπου θα οδηγήσει τους χαρακτήρες σε απόσταση, έχει μεγαλύτερη απήχηση αν το κάνεις τα Χριστούγεννα, καθώς επίσης κι αν λες μια ιστορία για μοναχικούς χαρακτήρες. Αυτή η μοναξιά αυξάνεται τα Χριστούγεννα». Ο Μπλακ ένιωσε επίσης πως ο χαρακτήρες του Χάρλεϊ Κίνερ ενσάρκωνε το Φάντασμα των Χριστουγέννων του Παρελθόντος για τον Σταρκ.
Προ-παραγωγή
Τον Σεπτέμβριο του 2011, τα Marvel Studios ήρθαν σε συμφωνία τα γυρίσματα να γίνουν κυρίως στα στούντιο EUE/Screen Gems στο Ουίλμινγκτον της Βόρειας Καρολίνα. Συζητήσεις έγιναν και για το να γίνει η παραγωγή στο Μίσιγκαν, αλλά το Γραφείο Κινηματογράφου του Μίσιγκαν δεν έδινε τα ίδια κίνητρα όσον αφορούσε την εφορία. Τον Απρίλιο του 2012, ο Μπεν Κίνγκσλεϊ άρχισε τις συζητήσεις για να υποδυθεί έναν κακό στο Iron Man 3. Την επόμενη εβδομάδα, ο παραγωγός Κέβιν Φάιγκι αποκάλυψε πως η ταινία Iron Man 3 θα ξεκινούσε γυρίσματα στη Βόρεια Καρολίνα «σε πέντε εβδομάδες» και είπε πως «είναι μια ταινία απόλυτα επικεντρωμένη στον Τόνι Σταρκ ... εμπνευσμένη κατά πολύ από το πρώτο μισό της ταινίας Iron Man ... Ξεγυμνωμένος τελείως, στριμωγμένος στον τοίχο, να πρέπει να χρησιμοποιήσει το μυαλό του για να βγει από την κατάσταση στην οποία βρίσκεται. Δεν μπορεί να καλέσει τον Θορ, δεν μπορεί να καλέσει τον Captain America, δεν μπορεί να καλέσει τον Νικ Φιούρι και δεν μπορεί να αναζητήσει στον ουρανό το Helicarrier για βοήθεια». Λίγες μέρες αργότερα, η Walt Disney Company στην Κίνα, τα Marvel Studios και η DMG Entertainment ανακοίνωσαν τη συμφωνία συμπαραγωγής του Iron Man 3 στην Κίνα. Η DMG χρηματοδότησε εν μέρει την παραγωγή στην Κίνα μαζί με τη Marvel, και χειρίστηκε τα θέματα της συμπαραγωγής. Επίσης, ήταν αυτή που έκανε τη διανομή της ταινίας στην Κίνα παράλληλα με την Disney.
Την επόμενη εβδομάδα, ο Γκάι Πιρς μπήκε στις τελικές συζητήσεις για να υποδυθεί τον Άλντριτς Κίλιαν, έναν χαρακτήρα που εμφανίζεται στην ιστορία του κόμικ «Extremis». Ο Κινέζος σταρ Άντι Λο ενεπλάκη στις διαπραγματεύσεις για να βρίσκεται στην ταινία ως ένας Κινέζος επιστήμονας και παλιός φίλος του Σταρκ, ο οποίος έρχεται για να τον βοηθήσει. Ο Λο απέρριψε τον ρόλο και έτσι προσελήφθη ο Γουανγκ Χουετσί. Η Τζέσικα Τσάστεϊν ξεκίνησε επίσης συζητήσεις για κάποιο ρόλο στην ταινία, αλλά αποχώρησε λόγω άλλων υποχρεώσεων που συγκρούονταν με τον προγραμματισμό. Τον Μάιο, η Ρεμπέκα Χολ προσλήφθηκε στη θέση της Τσάστεϊν και ο ρόλος της περιγράφηκε ως «μια επιστήμονας που παίζει ζωτικό ρόλο στη δημιουργία μιας νανοτεχνολογίας, γνωστής ως Extremis». Μέσα στις επόμενες εβδομάδες, ο Τζέιμς Μπαντζ Ντέιλ προσλήφθηκε για τον ρόλο του Έρικ Σάβιν, ο Άσλεϊ Χάμιλτον για τον ρόλο του Τάγκαρτ (Firepower) και ο Φαβρό θα επαναλάμβανε τον ρόλο του ως Χάπι Χόγκαν από τις πρώτες δύο ταινίες. Οι Στέφανι Ζιόστακ και Γουίλιαμ Σάντλερ προστέθηκαν επίσης στο καστ, με τον Σάντλερ να έχει τον ρόλο του Προέδρου των Ηνωμένων Πολιτείων. Παρά τα δημοσιεύματα πως η Κόμπι Σμόλντερς θα επαναλάμβανε τον ρόλο της ως Μαρία Χιλ από την ταινία Οι Εκδικητές, η ίδια έγραψε στον προσωπικό της λογαριασμό στο Twitter πως αυτό δεν ίσχυε. Σύμφωνα με τον Ντρου Πιρς, η Εμίλια Κλαρκ είχε αρχικά προσληφθεί για έναν άγνωστο ρόλο πριν γίνουν οι αλλαγές στο σενάριο.
Γυρίσματα
Τα γυρίσματα ξεκίνησαν στο Ουίλμινγκτον της Βόρειας Καρολίνα στις 23 Μαΐου 2012 στα στούντιο EUE/Screen Gems, υπό τον τίτλο Caged Heat. Ο φωτογράφος της ταινίας Τζον Τολ, επέλεξε για πρώτη φορά στην καριέρα του να δουλέψει με ψηφιακές κάμερες, καθώς τις θεώρησε πιο κατάλληλες για μια παραγωγή γεμάτη με οπτικά εφέ. Χρησιμοποίησε κυρίως την κάμερα Arri Alexa. Από τις 4 μέχρι τις 6 Ιουνίου 2012, τα γυρίσματα έλαβαν χώρα στην Δήμο Κάρι της Βόρειας Καρολίνα, στα γραφεία της εταιρίας Epic Games και στο SAS Institute, με ένα τεράστιο Χριστουγεννιάτικο δέντρο να στήνεται στο γκαζόν μπροστά από το κτίριο. Μια σκηνή γυρίστηκε επίσης στο Διεθνές Αεροδρόμιο του Ουίλμινγκτον. Το λιμάνι του Ουίλμινγκτον εξυπηρέτησε ως η τοποθεσία των γυρισμάτων για τη μάχη στο πετρελαιοφόρο κατά την κλιμάκωση της ταινίας, μαζί με τη δημιουργία ενός σκηνικού που αναπαριστούσε την αποβάθρα, για καλύτερη λήψη ήχου. Το σπίτι που καταρρέει γυρίστηκε με τη βοήθεια διάφορων υδραυλικών μηχανισμών πάνω σε μια πλατφόρμα giubo, η οποία μπορούσε να λυγίσει και να μοιραστεί στα δύο. Όλο το υλικό από το εσωτερικό είχε πρακτικά εφέ, συμπεριλαμβανομένων των συντριμμιών και των εκρήξεων, με τα γραφικά μέσω υπολογιστή να χρησιμοποιούνται μόνο για την προσθήκη της εξωτερικής όψης του σπιτιού και της στολής του Iron Man.
Από τις 19 Ιουλίου μέχρι την 1η Αυγούστου 2012, τα γυρίσματα έλαβαν χώρα στην πόλη Όουκ Άιλαντ, για να «κινηματογραφηθούν εναέριες λήψεις πάνω από τον Ατλαντικό Ωκεανό». Αυτές οι λήψεις έγιναν για τη σκηνή όπου ο Iron Man σώζει τους ανθρώπους που πέφτουν από το Air Force One πάνω από το Μαΐάμι, για την οποία το αρχικό πλάνο ήταν να γίνει σε πράσινη οθόνη αλλά αυτό άλλαξε κι έγινε χρησιμοποιώντας πραγματικούς αλεξιπτωτιστές, καθώς ο σκηνοθέτης του δεύτερου συνεργείου γνώριζε την ομάδα ελεύθερης πτώσης της εταιρίας Red Bull. Γραφικά από υπολογιστή χρησιμοποιήθηκαν μόνο για να προστεθούν τα σύννεφα, το κατεστραμμένο αεροπλάνο και ματ πίνακες της ακτογραμμής της Φλόριντα στο φόντο, να αντικατασταθεί ένας από τους αλεξιπτωτιστές με τη στολή του Iron Man και να εφαρμοστεί κάποιο ψηφιακό σύνθετο το οποίο συνδύασε διαφορετικές λήψεις των αλεξιπτωτιστών, τοποθετώντας τους στο ίδιο πλάνο. Αρχές Αυγούστου 2012, έγιναν γυρίσματα στην πόλη Ρόουζ Χιλ, της οποίας το όνομα ενσωματώθηκε στο σενάριο ως την πόλη που επισκέφτηκε ο Σταρκ στο Τενεσί. Στις 14 Αυγούστου, η ηθοποιός Ντέιλ Ντίκι είπε πως ανήκε στο καστ της ταινίας και πως εκείνη την περίοδο γύριζε τις σκηνές της. Την επόμενη μέρα, η παραγωγή σταμάτησε επειδή ο Ντάουνι υπέστη έναν τραυματισμό στον αστράγαλο. Κατά τη διάρκεια του διαλείμματος, ο Μπλακ και ο Πιρς έκαναν κάποιες περαιτέρω διασκευές στο σενάριο πριν ξαναρχίσουν τα γυρίσματα στις 24 Αυγούστου.
Το καστ και το συνεργείο άρχισε να καταφτάνει στη Φλόριντα την 1η Οκτωβρίου για να γυριστούν σκηνές στην πόλη Ντάνια Μπιτς και γύρω από τη Νότια Φλόριντα. Την ίδια μέρα, ο Ντάουνι επέστρεψε στα γυρίσματα μετά τον τραυματισμό του. Αρχές Οκτωβρίου, γυρίστηκαν σκηνές σε ένα πιστό αντίγραφο του εστιατορίου στο Μαλιμπού, Neptune's Net, καθώς επίσης και στο Μουσείο και στους Κήπους Vizcaya. Στις 10 και 11 Οκτωβρίου, γυρίστηκαν κάποιες σκηνές κατά τη διάρκεια της μέρας μέσα στο Miami Beach Resort στο Μαϊάμι Μπιτς. Η παραγωγή επέστρεψε στο Ουίλμινγκτον στα μέσα Οκτωβρίου για κάποια επιπλέον γυρίσματα. Τα γυρίσματα στις Ηνωμένες Πολιτείες ολοκληρώθηκαν στις 7 Νοεμβρίου στο Ουίλμινγκτον.
Τα γυρίσματα στο Πεκίνο ξεκίνησαν στις 10 Δεκεμβρίου και ήταν προγραμματισμένα να ολοκληρωθούν μια εβδομάδα αργότερα, στις 17 Δεκεμβρίου 2012. Τα γυρίσματα στην Κίνα δεν περιελάμβαναν το βασικό καστ και συνεργείο. Τον Ιανουάριο του 2013, δημοσιεύτηκε πως ένα συνεργείο της ταινίας με επικεφαλής τον Σέιν Μπλακ, θα ξεκινούσαν ανίχνευση περιοχής στις πόλεις Χαϊντεραμπάντ και Μπανγκαλόρ της Ινδίας, μεταξύ 20 και 24 Ιανουαρίου. Επίσης τον Ιανουάριο, ο Τσιντλ επιβεβαίωσε πως κάποια επαναληπτικά γυρίσματα λάμβαναν χώρα στο Μανχάταν Μπιτς στην Καλιφόρνια. Γυρίσματα έγιναν επίσης την εβδομάδα της 23ης Ιανουαρίου 2013 στο Κινέζικο Θέατρο Γκράουμαν στο Χόλυγουντ. Ένα μεγάλο μέρος του περιεχομένου που γυρίστηκε κατά τη διάρκεια των επαναληπτικών γυρισμάτων αφορούσε τον Mandarin, με τον Ντρου Πιρς να λέει πως στα αρχικά στάδια, ο χαρακτήρας «δεν έμοιαζε αρκετά αληθινός - δεν υπήρχε η αίσθηση πως ήταν [μέρος του] πραγματικού κόσμου, κυρίως επειδή απλά κοιτούσε χαμηλά και απειλούσε τον κόσμο».
Μετά-παραγωγή
Ο Κρις Τάουνσεντ ήταν ο επικεφαλής της ομάδας για τα οπτικά εφέ της ταινίας, η οποία περιείχε πάνω από 2000 λήψεις με οπτικά εφέ και τα οποία έγιναν από 17 στούντιο συμπεριλαμβανομένων των Weta Digital, Digital Domain, Scanline VFX, Trixter, Framestore, Luma Pictures, Fuel VFX, Cantina Creative, Cinesite, The Embassy Visual Effects, Lola, Capital T, Prologue και Rise FX. Ο Τάουνσεντ είπε πως από τον Ιανουάριο του 2013 μέχρι την ολοκλήρωση της δουλειάς τον Απρίλιο, πέραν της μίας μέρας που έκαναν διακοπή, το συνεργείο δούλευε εφτά μέρες την εβδομάδα από 14-18 ώρες την ημέρα.
Τα στούντιο Digital Domain, Scanline VFX και Trixter δούλεψαν το καθένα σε ξεχωριστές λήψεις με τη στολή Mark 42, με διαφορετικά ψηφιακά μοντέλα. Μοιράστηκαν ωστόσο κάποια από τα αρχεία τους για να διασφαλίσουν τη συνοχή ανάμεσα στις λήψεις. Για τις στολές Mark 42 και Iron Patriot, το στούντιο Legacy Effects κατασκεύασε κάποια μέρη των στολών, τα οποία φορέθηκαν από τους ηθοποιούς κατά τη διάρκεια των γυρισμάτων. Ο Τάουνσεντ εξήγησε πως «Κατά κανόνα θα γυρίζαμε σκηνές με τον Ρόμπερτ να φοράει μια μαλακιά στολή και θα προσθέταμε επίσης δείκτες παρακολούθησης στο παντελόνι του για να καταγράφουν τις κινήσεις του. Επίσης, ο Ρόμπερτ φορούσε ειδικά παπούτσια ή στεκόταν σε ένα κουτί ώστε να έχει το σωστό ύψος - ο Iron Man έχει ύψος περίπου 1.95m. Κατά τη διάρκεια του γυρίσματος χρησιμοποιήσαμε πολλαπλές κάμερες μάρτυρες, όπως η Canon C300s, και είχαμε δύο ή τρεις να κινούνται και να ακολουθούν κάθε σημείο που υπήρχε ένας Iron Man ή ένας χαρακτήρας Extremis». Οι καλλιτέχνες μελέτησαν φωτογραφικά τη χρονική περίοδο που χρειάζονταν για να αποσυντεθούν φρούτα και λαχανικά καθώς και φυσικά φαινόμενα όπως το Βόρειο Σέλας, ως αναφορά για το εφέ των χαρακτήρων Extremis που φλέγονταν. Για τα χαρακτηριστικά προβολής του εσωτερικού του σώματος, οι καλλιτέχνες εμπνεύστηκαν από απεικονιστικές τεχνικές όπως την αναγνώριση διαγνωστικών προτύπων MRI και τη θεωρία γραφημάτων, και ειδικά από το connectogram, ένα κυκλικό γράφημα που χαρτογραφεί όλες τις συνδέσεις της λευκής ουσίας του ανθρώπινου εγκεφάλου.
Η παραγωγή της ταινίας καθυστέρησε μετά τον τραυματισμό του Ντάουνι, έτσι για συγκεκριμένες λήψεις αναγκάστηκαν να χρησιμοποιήσουν κάποιο σωσία. Ο Τάουνσεντ εξήγησε πως «Η ομάδα των επικεφαλής των VFX συγκεντρώθηκαν σε ένα δωμάτιο αμέσως μετά το περιστατικό για να προσπαθήσουν να διαπιστώσουν ποιες σκηνές θα μπορούσαν να γυρίσουν χωρίς τον Ρόμπερτ». Έτσι, συγκεκριμένες λήψεις γυρίστηκαν με κάποιο σωσία, ενώ για άλλες το στούντιο Weta Digital δημιούργησε έναν ψηφιακό σωσία.
Η συνολική διάρκεια της ταινίας πριν το μοντάζ ήταν τρεις ώρες και 15 λεπτά, με τη διάρκειά της μετά το μοντάζ να μειώνεται στα 130 λεπτά (119 χωρίς του τίτλους), κάνοντάς την τη μεγαλύτερη σε διάρκεια ταινία Iron Man από τις τρεις που παράχθηκαν. Η ταινία μετατράπηκε επίσης σε μορφή 3D κατά τη διάρκεια της μετά-παραγωγής και υπέστη ψηφιακή επεξεργασία για την κυκλοφορία της σε IMAX. Η εταιρία Todd-AO έκανε τη μίξη του ήχου σε μορφή Dolby Atmos για ενίσχυση της εντυπωσιακής εμπειρίας.
Μουσική
Τη μουσική επένδυση της ταινίας συνέθεσε ο Μπράιαν Τάιλερ, ο οποίος υπέγραψε για να το κάνει τον Οκτώβριο του 2012. Σύμφωνα με τον Τάιλερ, τον προσέγγισαν περισσότερο για τις «θεματικές» μουσικές του επενδύσεις όπως αυτές στις ταινίες Το παιχνίδι που άφησε εποχή, Σχολή Ναυτικών Δοκιμών: Annapolis και Partition, παρά για τις πιο «σύγχρονες» δράσης όπως αυτές στη σειρά ταινιών Fast & Furious, με τον Κέβιν Φάιγκι να ζητά ένα θέμα που θα ήταν αναγνωρίσιμο και θα εμπεριείχε αυτούς τους δραματικούς τόνους. Για την επίτευξη του «βαθιού θεματικού συστατικού με μια δυνατή μελωδία», η μουσική επένδυση εμπεριέχει κυρίως ορχηστρικούς ήχους. Το βασικό θέμα για τον Iron Man επικεντρώνεται σε κλάξον και τρομπέτες, έτσι ώστε να είναι «και εμβατήριο και ύμνος». Ο Τάιλερ ανέφερε πως η δουλειά του Τζον Γουίλιαμς στην ταινία Ο Ιντιάνα Τζόουνς και οι κυνηγοί της Χαμένης Κιβωτού ήταν το πρώτο πράγμα που σκέφτηκε ως επιρροή και η νύξη για το «Well of Souls» στην ταινία επηρέασε την κεντρική ιδέα για το Extremis. Όπως θεώρησε ο Τάιλερ, έπρεπε να ενισχυθεί η πνευματική πλευρά αφού είχαν «μια τεχνολογία τόσο προηγμένη που πλησίαζε τη μαγεία». Αντανακλώντας την ανάμικτη προσωπικότητα του Mandarin, το θέμα του χαρακτήρα ήταν θρησκευτική μουσική «η οποία δανείζεται στοιχεία από πολλές κουλτούρες», από «Μοναχικά, Γκόθικ και Χριστιανικά άσματα μέχρι μουσική από τη Μέση Ανατολή». Η ηχογράφηση της μουσικής επένδυσης έγινε με την Φιλαρμονική Ορχήστρα του Λονδίνου στα στούντιο Abbey Road. Ο Τάιλερ είναι ο τρίτος κύριος συνθέτης που επένδυσε μουσικά μια ταινία Iron Man μετά τους Ραμίν Τζαγουάντι στον Iron Man και Τζον Ντέμπνεϊ στον Iron Man 2.
Μαζί με το soundtrack άλμπουμ του Τάιλερ, η Hollywood Records κυκλοφόρησε επίσης κι ένα ξεχωριστό άλμπουμ εμπνευσμένο από την ταινία, με τον τίτλο Heroes Fall. Το άλμπουμ αυτό περιλαμβάνει δώδεκα πρωτότυπα τραγούδια εναλλακτικής και ίντι ροκ, με μόνο ένα από αυτά να ακούγεται στην ταινία, το «Some Kind of Joke» του συγκροτήματος Awolnation.
Προώθηση
Τον Ιούλιο του 2012, στη Διεθνή Comic-con του Σαν Ντιέγκο, μια νέα στολή Iron Man από την ταινία, η Mark XLII, είχε τοποθετηθεί στην έκθεση για τους θαυμαστές, μαζί με τις Marks I-VII από τις πρώτες δύο ταινίες Iron Man και τους Εκδικητές. Ένα πάνελ διεξήχθη κατά τη διάρκεια του οποίου οι Σέιν Μπλακ, Ρόμπερτ Ντάουνι Τζούνιορ, Ντον Τσιντλ, Τζον Φαβρό και Κέβιν Φάιγκι συζήτησαν για την ταινία και προβλήθηκαν αρκετά λεπτά από την ταινία. Η πρώτη διαφήμιση για την ταινία στην τηλεόραση προβλήθηκε κατά τη διάρκεια του Super Bowl XLVII στο CBS στις Ηνωμένες Πολιτείες. Στις 25 Μαρτίου 2013, η Marvel και η Disney αποκάλυψαν στην επίσημη σελίδα του Iron Man στο Facebook στολές που ο Σταρκ είχε φτιάξει πριν τα γεγονότα της ταινίας. Τον Ιανουάριο του 2013, τα Marvel Comics κυκλοφόρησαν ένα κόμικ δύο τευχών το οποίο έγραψαν οι Χρίστος Γκέιτζ και Γουίλ Κορόνα Πίλγκριμ, ενώ τα σχέδια έκαναν οι Στιβ Κερθ και Ντρου Γκεράσι. Η ιστορία του κόμικ διαδραματίζεται μεταξύ της δεύτερης και της τρίτης ταινίας Iron Man και επικεντρώνεται στον χαρακτήρα War Machine, αποκαλύπτοντας γιατί απουσίαζε κατά τη διάρκεια της μάχης στη Νέα Υόρκη που είδαμε στην ταινία Οι Εκδικητές.
Όπως και στις δύο πρώτες ταινίες, η Audi παραχώρησε για άλλη μια φορά διάφορα οχήματα της εταιρίας της για τις ανάγκες της ταινίας, λαμβάνοντας τοποθέτηση προϊόντος σε αυτήν. Η Oracle επέστρεψε επίσης από τον Iron Man 2, επιδεικνύοντας τους Oracle Cloud και Oracle Exadata servers. Πλάσμα τηλεοράσεις Verizon FiOS και TCL και τηλέφωνα Alcatel εμφανίζονται επίσης στην ταινία, ενώ στις σκηνές που προβλήθηκαν αποκλειστικά στην Κίνα εμφανίζονται ένας γερανός Zoomlion και ένα γάλα Yili. Συμφωνίες προώθησης κλείστηκαν επίσης με την αλυσίδα εστιατορίων Subway και την εταιρία Schwan Food, ενώ υπήρξαν και συνδέσεις με την Lego, τις φιγούρες Hasbro, καθώς και το παιχνίδι Iron Man 3: The Official Game σε κινητό από την Gameloft.
Η Disney προώθησε επίσης την ταινία στα θεματικά της πάρκα. Το μουσείο Innoventions στην Disneyland φιλοξενούσε έκθεση της εταιρίας του Τόνι Σταρκ, Stark Industries, ξεκινώντας από τις 13 Απριλίου, και ο Μαύρος Σιδηρόδρομος του σιδηροδρομικού συστήματος του Walt Disney World έλαβε έναν Iron Man σχεδιασμό στην εξωτερική του όψη. Η έκθεση, που έφερε τον τίτλο Iron Man Tech Presented by Stark Industries, περιελάμβανε την ίδια σειρά στολών που είχαν εκτεθεί και το 2012 στην Διεθνή Comic-con του Σαν Ντιέγκο, τις Marks I-VII και την καινούρια Mark XLII. Επιπρόσθετα, υπήρχε ένα παιχνίδι προσομοιωτή, το «Become Iron Man», το οποίο χρησιμοποιούσε ενός είδους Kinect τεχνολογία και επέτρεπε στον παίκτη να εισέλθει σε μια κινούμενη Mark XLII στολή και να λάβει μέρος σε μια σειρά «δοκιμασιών», όπου μπορούσε να πυροβολεί με τις ακτίνες του Iron Man και να πετάει μέσα στο εργαστήριο του Τόνι Σταρκ. Το παιχνίδι καθοδηγεί ο J.A.R.V.I.S., του οποίου και πάλι χάρισε τη φωνή ο Πολ Μπέτανι. Η έκθεση περιελάμβανε επίσης και μικρότερες παρουσιάσεις με κράνη και πανοπλίες κορμού από προηγούμενες ταινίες, καθώς και το γάντι και τη μπότα από μια σκηνή δράσης του Iron Man 3.
Κυκλοφορία
Ο Iron Man 3 διανεμήθηκε παγκοσμίως από τη Walt Disney Studios Motion Pictures με εξαίρεση την Κίνα, όπου η διανομή έγινε από την DMG Entertainment και τις Γερμανία και Αυστρία, όπου η διανομή έγινε από την Tele München Group. Η Κινεζική εκδοχή της ταινίας προσέφερε έξτρα υλικό, το οποίο φτιάχτηκε αποκλειστικά για το Κινεζικό κοινό. Αυτή η εκδοχή περιέχει τέσσερα περισσότερα λεπτά ταινίας, με τη σκηνή όπου ο Τόνι συναντά τον Δρ. Γου να είναι μεγαλύτερη σε διάρκεια, μια έξτρα σκηνή όπου ο Δρ. Γου βρίσκεται στο τηλέφωνο με τον J.A.R.V.I.S. καθώς ο Iron Man φαίνεται στην οθόνη του κινητού του, καθώς και μια έξτρα σκηνή όπου ο Δρ. Γου προετοιμάζεται για την χειρουργική επέμβαση στον Σταρκ μαζί με τη Φαν Μπίνγκμπινγκ, η οποία υποδύεται τη βοηθό του. Το έξτρα υλικό περιέχει επίσης τοποθέτηση προϊόντος από διάφορα Κινεζικά προϊόντα.
Η πρεμιέρα της ταινίας έλαβε χώρα στο Grand Rex στο Παρίσι στις 14 Απριλίου 2013, με τον Ρόμπερτ Ντάουνι Τζούνιορ και την Γκουίνεθ Πάλτροου να παρευρίσκονται. Αν και η πρεμιέρα στο Ηνωμένο Βασίλειο ήταν προγραμματισμένη να γίνει στις 17 Απριλίου, τελικά έγινε την επόμενη μέρα εξαιτίας του ότι στις 17 Απριλίου έγινε η κηδεία της πρώην Πρωθυπουργού της Βρετανίας Μάργκαρετ Θάτσερ, η οποία απεβίωσε λίγες μέρες νωρίτερα. Οι Ντάουνι, Μπεν Κίνγκσλεϊ και Ρεμπέκα Χολ ήταν παρόντες στην προβολή της ταινίας στο Odeon Leicester Square του Λονδίνου. Η πρεμιέρα στις Ηνωμένες Πολιτείες έγινε στο El Capitan Theatre στο Λος Άντζελες στις 24 Απριλίου. Η ταινία έκανε πρεμιέρα σε 46 χώρες το τριήμερο 22-24 Απριλίου, με την ευρεία κυκλοφορία στις Ηνωμένες Πολιτείες σε 4253 αίθουσες να γίνεται μια εβδομάδα αργότερα. Οι κινηματογράφοι Regal Cinemas, AMC Theatres και Carmike Cinemas έθεσαν την προπώληση εισιτηρίων σε αναμονή, δύο εβδομάδες πριν την πρεμιέρα στις Ηνωμένες Πολιτείες. Οι κινηματογράφοι βρίσκονταν σε διαφωνία με τη Disney, αφού επιθυμούσαν μεγαλύτερο μερίδιο από την πώληση εισιτηρίων από αυτό που είχαν ως τώρα, βασιζόμενο σε μεγάλο βαθμό στις προβλεπόμενες πωλήσεις που θα είχε ο Iron Man 3 το πρώτο Σαββατοκύριακο προβολής. Ο κινηματογράφος Carmike ήταν ο πρώτος που κατέληξε σε συμφωνία με την Disney. Αργότερα δημοσιεύτηκε πως και ο κινηματογράφος Cinemark Theatres είχε σταματήσει επίσης την προπώληση εισιτηρίων και πως τα Regal Cinemas είχαν αφαιρέσει όλα τα προϊόντα προώθησης της ταινίας από τις εγκαταστάσεις τους. Στις 25 Απριλίου 2013, οι Regal, AMC και Disney τελείωσαν τη διαμάχη τους, κάτι που επέτρεψε στους κινηματογράφους να προχωρήσουν και πάλι στην προπώληση εισιτηρίων.
Οι προβολές IMAX ξεκίνησαν στις 25 Απριλίου 2013 διεθνώς και στις 3 Μαΐου στις Ηνωμένες Πολιτείες. Η ταινία προβλήθηκε σε επιλεγμένες χώρες σε μορφή 4DX, έχοντας στροβοσκοπικά φώτα, κεκλιμένα καθίσματα, άνεμο να φυσάει και ομίχλη και εφέ οσμών. Στην Ιαπωνία, με την κυκλοφορία της ταινίας, η τεχνολογία άνοιξε την πρώτη της αίθουσα 4DX στο Korona World Theatre στην πόλη Ναγκόγια. Η ταινία Iron Man 3 αποτελεί την πρώτη ταινία της Δεύτερης Φάσης του MCU.
Home media
Ο Iron Man 3 κυκλοφόρησε από την Walt Disney Studios Home Entertainment σε ψηφιακή μορφή για λήψη στις 3 Σεπτεμβρίου 2013. Έπειτα, ακολούθησε η κυκλοφορία σε Blu-ray, 3D Bly-ray, DVD, ψηφιακό αντίγραφο και βίντεο κατά παραγγελία (video on demand) στις 24 Σεπτεμβρίου 2013. Η κυκλοφορία home video περιλαμβάνει και την ταινία μικρού μήκους της Marvel (One-Shot) Agent Carter με πρωταγωνίστρια την Χέιλι Άτγουελ στον ρόλο της Πέγκι Κάρτερ από την ταινία Ο Πρώτος Εκδικητής: Captain America.
Ο Iron Man 3 έκανε το ντεμπούτο του φτάνοντας στην κορυφή των πωλήσεων σε DVD και Blu-ray στις Ηνωμένες Πολιτείες, ενώ βρέθηκε στη δεύτερη θέση των ενοικιάσεων, πίσω από την ταινία Παγκόσμιος Πόλεμος Ζ. Είχε έσοδα περισσότερα από $82 εκατομμύρια από τις πωλήσεις home media στις Ηνωμένες Πολιτείες.
Η ταινία συμπεριλήφθηκε επίσης σε ένα πακέτο 13 δίσκων με τον τίτλο «Κινηματογραφικό Σύμπαν της Marvel: Η Συλλογή της Δεύτερης Φάσης», το οποίο περιείχε όλες τις ταινίες της δεύτερης φάσης από το κινηματογραφικό σύμπαν της Marvel. Κυκλοφόρησε στις 8 Δεκεμβρίου 2015.
Box office
Ο Iron Man 3 είχε έσοδα $409 εκατομμύρια στη Βόρεια Αμερική και $805.8 εκατομμύρια σε άλλες χώρες, φτάνοντας συνολικά τα $1.215 δισεκατομμύρια παγκοσμίως, ξεπερνώντας και τις δύο προηγούμενες ταινίες Iron Man μαζί. Παγκοσμίως, έγινε η πέμπτη ταινία με τις περισσότερες εισπράξεις, η δεύτερη ταινία με τις περισσότερες εισπράξεις για το 2013, η δεύτερη ταινία του MCU με τις περισσότερες εισπράξεις (πίσω από τους Εκδικητές) και η ταινία με τις περισσότερες εισπράξεις της σειράς ταινιών Iron Man, καθώς και η τέταρτη ταινία με τις περισσότερες εισπράξεις που είναι βασισμένη σε κόμικ και υπερήρωες. Πέτυχε το έκτο μεγαλύτερο άνοιγμα Σαββατοκύριακου παγκοσμίως με $372.5 εκατομμύρια. Το Σαββατοκύριακο 3-5 Μαΐου 2013, η ταινία απέκτησε το ρεκόρ με τις περισσότερες εισπράξεις σε IMAX παγκοσμίως με $28.6 εκατομμύρια. Την 23η μέρα προβολής στις αίθουσες, ο Iron Man 3 έγινε η έκτη ταινία της Disney και η 16η συνολικά που έφτασε το $1 δισεκατομμύριο. Είναι η πρώτη ταινία Iron Man που είχε έσοδα πάνω από $1 δισεκατομμύριο κι έγινε η δεύτερη ταινία της Marvel που το πέτυχε αυτό μετά τους Εκδικητές και η τέταρτη που έφτασε σε αυτό το σημείο το γρηγορότερο. Ως μέρος της συμφωνίας διανομής που έκανε το 2010 η Disney με την Paramount Pictures, η Paramount έλαβε το 9% των εισπράξεων του Iron Man 3. Βάζοντας μαζί όλα τα έσοδα και τα έξοδα της ταινίας, το Deadline Hollywood υπολόγισε το διαδικτυακό κέρδος της ταινίας να είναι $391.8 εκατομμύρια.
Μέχρι το τέλος της πρώτης μέρας προβολής, ο Iron Man 3 είχε έσοδα $68.9 εκατομμύρια (συμπεριλαμβανομένα και τα $15.6 εκατομμύρια από τις μεταμεσονύχτιες προβολές της Πέμπτης), πετυχαίνοντας το δέκατο έβδομο μεγαλύτερο άνοιγμα μιας μέρας. Μέχρι το τέλος του πρώτου Σαββατοκύριακου προβολής, η ταινία έφτασε τα $174.1 εκατομμύρια έσοδα, κάνοντάς την τη δεύτερη ταινία με το μεγαλύτερο άνοιγμα Σαββατοκύριακου όλων των εποχών (πίσω από τους Εκδικητές). Από το κοινό που παρακολούθησε την παράσταση το πρώτο Σαββατοκύριακο, το 55% ήταν πάνω από 25 χρονών και το 61% άντρες, ενώ μόνο το 45% των εσόδων προερχόταν από τις 3D προβολές. Τα έσοδα του πρώτου Σαββατοκύριακου από τις προβολές IMAX έφτασαν τα $16.5 εκατομμύρια. Ήταν στην κορυφή του box office για δύο συναπτά Σαββατοκύριακα και πέτυχε να φτάσει στην τέταρτη θέση της λίστας ταινιών με τα περισσότερα έσοδα κατά τη διάρκεια του δεύτερου Σαββατοκύριακου προβολής με $72.5 εκατομμύρια.
Λουδοβίκος ο Γερμανικός
Ο Λουδοβίκος Β΄ ή Λουδοβίκος ο Γερμανικός (806 - 28 Αυγούστου 876) από τη Δυναστεία των Καρολιδών ήταν Βασιλιάς της Βαυαρίας (817 - 843) και Βασιλεύς των Ανατολικών Φράγκων (843 - 876). Ο Λουδοβίκος ο Γερμανικός ήταν τρίτος γιος του αυτοκράτορα Λουδοβίκου του ευσεβούς από την πρώτη σύζυγο του Ερμεγκάρντ της Εσπμπάγ, παππούς του ήταν ο Καρλομάγνος. Δέχτηκε τον τίτλο "Γερμανικός" από την πρώην Ρωμαϊκή επαρχία Μεγάλη Γερμανία σαν αναγνώριση των κληρονομικών δικαιωμάτων των Καρολιδών στη Ρωμαϊκή Αυτοκρατορία. Μετά από πολλές συγκρούσεις με τον πατέρα του και με τους αδελφούς του δέχτηκε με τη Συνθήκη του Βερντέν (843) την Ανατολική Φραγκία. Οι προσπάθειες του να κατακτήσει τη Δυτική Φραγκία (858 - 859) που κυβερνούσε ο μικρότερος ετεροθαλής αδελφός του Κάρολος ο Φαλακρός απέτυχαν. Τη δεκαετία του 860 παρατηρήθηκε μεγάλη κρίση στο βασίλειο των Ανατολικών Φράγκων με την επανάσταση των γιων του και με τις προσπάθειες τους για ανεξαρτητοποίηση. Με τη Συνθήκη του Μέρσεν (870) προσάρτησε τη Λοθαριγγία στο βασίλειο των Ανατολικών Φράγκων, απέτυχε όμως να αποκτήσει τους τίτλους του βασιλιά της Ιταλίας και του αυτοκράτορα. Στα ανατολικά σύνορα του βασιλείου του μετά από πολλές δεκαετίες συγκρούσεων με τη Μοραβία έκλεισε ειρήνη (874). Την εποχή του Λουδοβίκου του Γερμανικού παρουσιάστηκε παρακμή στη γραπτή μορφή διοίκησης και διακυβέρνησης.
Iron Man 3
Box office
Η ταινία κέρδισε $13.2 εκατομμύρια την πρώτη μέρα προβολής (Τετάρτη, 24 Απριλίου 2013) από 12 χώρες. Μέχρι την Κυριακή, 28 Απριλίου, είχε έσοδα από τις πέντε πρώτες μέρες προβολής $198.4 εκατομμύρια από 42 χώρες. Τα έσοδα της ταινίας για το πρώτο Σαββατοκύριακο προβολής περιλαμβάνουν και τα $7.1 εκατομμύρια από τις προβολές σε IMAX. Έθεσε ρεκόρ ανοίγματος στις Φιλιππίνες (ξεπεράστηκε από την ταινία Άνθρωπος από ατσάλι), στην Ταϊβάν, στη Σιγκαπούρη, στο Βιετνάμ, στη Μαλαισία, στην Κίνα, στην Ουκρανία,, στη Ρωσία και ΚΑΚ, ρεκόρ μιας ημέρας και πρώτης μέρας προβολής σε Ταϊλάνδη και Νότια Αφρική, καθώς επίσης και ρεκόρ μιας ημέρας στο Χονγκ Κονγκ. Έκανε επίσης το δεύτερο μεγαλύτερο άνοιγμα σε Αργεντινή (πίσω από την ταινία Ο Χάρι Πότερ και οι Κλήροι του Θανάτου - Μέρος 2). Η ταινία έκανε ρεκόρ ανοίγματος Σαββατοκύριακου στην περιοχή της Ασίας Ειρηνικού, στη Λατινική Αμερική και σε ανεξάρτητες χώρες συμπεριλαμβανομένων των Αργεντινής (ξεπεράστηκε πρώτα από την ταινία Μαχητές των Δρόμων 6), Ισημερινού, Χονγκ Κονγκ, Ινδονησίας, Βιετνάμ, Ταϊβάν, Φιλιππίνων, Μαλαισίας, Σιγκαπούρης, Ταϊλάνδης, Νότιας Αφρικής και Ηνωμένων Αραβικών Εμιράτων. Πέτυχε επίσης το δεύτερο μεγαλύτερο άνοιγμα Σαββατοκύριακου σε Μεξικό, Βραζιλία και Ρωσία και ΚΑΚ. Στην Ινδία είχε το δεύτερο καλύτερο άνοιγμα Σαββατοκύριακου για Χολιγουντιανή ταινία μετά την ταινία The Amazing Spider-Man. Για προβολές IMAX τέθηκαν ρεκόρ ανοίγματος Σαββατοκύριακου σε Ταϊβάν, Ολλανδία, Βραζιλία και Φιλιππίνες. Αποτελεί τη μεγαλύτερη εισπρακτική ταινία σε Ινδονησία, Μαλαισία και Βιετνάμ και τη δεύτερη μεγαλύτερη εισπρακτική ταινία σε Σιγκαπούρη και Φιλιππίνες (πίσω από τους Εκδικητές). Εκτός Βορείου Αμερικής ήταν στην κορυφή του box office για τρία συνεχόμενα Σαββατοκύριακα.
Λουδοβίκος ο Γερμανικός
Πρώτα χρόνια
Τα πρώτα χρόνια της ζωής του τα πέρασε στην αυλή του παππού του Καρλομάγνου από τον οποίο κέρδισε μεγάλη εκτίμηση και φροντίδα. Ο πατέρας του Λουδοβίκος ο Ευσεβής μοίρασε την αυτοκρατορία του στους γιους του ακολουθώντας την τακτική του Καρλομάγνου (817), ο Λουδοβίκος δέχτηκε το Δουκάτο της Βαυαρίας, η έδρα του έγινε η παλιά πρωτεύουσα της Βαυαρίας Ρέγκενσμπουργκ. Αργότερα (825) συγκρούστηκε με τους Βένεδοι στα ανατολικά σύνορα του βασιλείου του. Παντρεύτηκε (827) τη Χέμμα, αδελφή της μητριάς του Ιουδήθ και κόρη του Γουέλφου που κατείχε εκτάσεις στη Βαυαρία και την Αλσατία. Ο Λουδοβίκος ο Γερμανικός δεν έφτασε στη Βαυαρία πριν το 826, οι Βούλγαροι προσπάθησαν να επεκταθούν στην Παννονία και ανέλαβε εκστρατείες εναντίον τους (828, 829). Αργότερα προσπάθησε να επεκτείνει την κυριαρχία του στην Περιοχή Ρήνου-Μάιν.
Iron Man 3
Box office
Στην Κίνα, όπου έλαβε χώρα μέρος της παραγωγής, η ταινία έκανε ρεκόρ μεταμεσονύκτιων προβολών με $2.1 εκατομμύρια, καθώς επίσης και ρεκόρ μίας ημέρας και ανοίγματος με $21.5 εκατομμύρια (πρώτη μέρα προβολής). Μέχρι την πρώτη Κυριακή προβολής, η ταινία είχε συνολικά έσοδα $64.1 εκατομμύρια, κάνοντας το άνοιγμα στην Κίνα το μεγαλύτερο για την ταινία, ακολουθούμενο από αυτά των Ρωσίας και ΚΑΚ με $23.1 εκατομμύρια και των Ηνωμένου Βασιλείου, Ιρλανδίας και Μάλτας με $21.2 εκατομμύρια. Με τα συνολικά έσοδα να φτάνουν τα $124 εκατομμύρια, ήταν η Αμερικανική ταινία με τις περισσότερες εισπράξεις στην Κίνα για το 2013 και η αγορά με τις περισσότερες εισπράξεις μετά τη Βόρεια Αμερική, ακολουθούμενες από τις αγορές των Νότιας Κορέα ($64.2 εκατομμύρια) και Ηνωμένου Βασιλείου, Ιρλανδίας και Μάλτας ($57.1 εκατομμύρια).
Λουδοβίκος ο Γερμανικός
Εμφύλιοι με τον πατέρα του
Η εμπλοκή του στον πρώτο εμφύλιο πόλεμο που ξεκίνησαν οι μεγαλύτεροι αδελφοί του Λοθάριος Α΄ βασιλιάς της Ιταλίας και Πεπίνος Α΄ της Ακουιτανίας Δούκας της Ακουιτανίας εναντίον του πατέρα του ήταν περιορισμένη. Οι μεγαλύτεροι αδελφοί τον πίεσαν να εισβάλει στην Ακουιτανία την οποία ο πατέρας τους είχε δώσει στον μικρότερο ετεροθαλή αδελφό τους Κάρολο τον Φαλακρό, του υποσχέθηκαν ότι θα του τη δώσουν μετά τη νίκη στη νέα αναδιανομή. Ο Λουδοβίκος οδήγησε έναν στρατό από Σλάβους στην Αλαμανία εναντίον του πατέρα του, ο Λουδοβίκος ο Ευσεβής προσπάθησε να τον αποκληρώσει χωρίς αποτέλεσμα αφού αιχμαλωτίστηκε από τους γιους του. Ο Λουδοβίκος ο Ευσεβής έκλεισε τελικά ειρήνη με τους γιους του, στον Λουδοβίκο απέδωσε ξανά τη Βαυαρία (836) που ουσιαστικά δεν είχε χάσει ποτέ. Ο Λουδοβίκος ο Γερμανικός ηγήθηκε στον τρίτο εμφύλιο πόλεμο εναντίον του πατέρα του, με πρόσχημα μια λωρίδα γης που έδωσε στον Κάρολο τον Φαλακρό. Αυτή τη φορά ο Λουδοβίκος ο Ευσεβής αντέδρασε έγκαιρα και ανάγκασε τον γιο του να μετακινηθεί στη μαρκησία της Παννονίας, η ειρήνη επιβλήθηκε με τη βία των όπλων.
Iron Man 3
Κριτικές
Η σελίδα συλλογής κριτικών Rotten Tomatoes δίνει στην ταινία ποσοστό αποδοχής 79% βασισμένο σε 314 κριτικές. Στο τμήμα ομοφωνίας διαβάζουμε: «Με τη βοήθεια του χαρισματικού της πρωταγωνιστή, κάποιων εντυπωσιακών σκηνών δράσης και μερικών ακόμα εκπλήξεων, η ταινία Iron Man 3 είναι μια έξυπνη, διασκεδαστική περιπέτεια και μια δυνατή προσθήκη στην ταινιοθήκη της Marvel». Η σελίδα συλλογής κριτικών Metacritic έδωσε στην ταινία 62/100 βασισμένη σε 44 κριτικές, με την ένδειξη «γενικά ευνοϊκές κριτικές». Η ψηφοφορία κοινού στο CinemaScore έδωσε στην ταινία έναν μέσο βαθμό «A» σε μια κλίμακα από A+ μέχρι F, τον ίδιο βαθμό που είχαν και οι δύο προηγούμενες ταινίες Iron Man.
Λουδοβίκος ο Γερμανικός
Συνθήκη του Βερντέν
Όταν πέθανε ο Λουδοβίκος ο Ευσεβής ο Λοθάριος Α΄ διεκδίκησε ολόκληρη την αυτοκρατορία, ο Λουδοβίκος συμμάχησε με τον Κάρολο τον Φαλακρό και νίκησαν τον Ιούνιο του 841 στη "μάχη του Φοντενόι" τον Λοθάριο Α΄ και τον Πεπίνο τον Νεώτερο γιο του Πεπίνου Α΄. Υπήρχαν βαριές απώλειες και από τις δυο πλευρές, σύμφωνα με τα Χρονικά ήταν η πιο αιματηρή μάχη στην ιστορία των Φράγκων, τη θυμόντουσαν πολλούς αιώνες. Αυτή ήταν η τελευταία μάχη που έδωσε ο Λουδοβίκος στις προσπάθειες του να ενοποιήσει το βασίλειο. Τον Ιούνιο του 842 συναντήθηκαν τα τρία αδέλφια σε μια νησίδα στον ποταμό Σον για να κλείσουν ειρήνη, διόρισαν 40 αντιπροσώπους με στόχο να διαφυλάξουν την ειρήνη στα σύνορα των βασιλείων. Τα αδέλφια υπέγραψαν τον Αύγουστο του 843 τη Συνθήκη του Βερντέν, ο Λουδοβίκος παρέλαβε όλα τα εδάφη ανατολικά του Ρήνου, αποτελούσαν το βασίλειο των Ανατολικών Φράγκων με επίκεντρα τη Σπάιερ, τη Βορμς και τη Μάιντς. Οι περιοχές περιείχαν τη Βαυαρία, τη Θουριγγία, τη Φραγκονία και τη Σαξονία, θεωρείται ο ιδρυτής του Γερμανικού βασιλείου και του Γερμανικού έθνους. Συνέτριψε εξέγερση στη Σαξονία (842), κάλεσε τους Οβοτρίτες να του δηλώσουν υποταγή (844) και θανάτωσε τον πρίγκιπα τους. Ο δούκας της Θουριγγίας ανέλαβε επιτυχείς εκστρατείες στη Βοημία και τη Μεγάλη Μοραβία, δεν μπόρεσε ωστόσο να αντιμετωπίσει τις λεηλασίες των Βίκινγκ.
Iron Man 3
Κριτικές
Στην κριτική του για το περιοδικό The Hollywood Reporter, ο Τοντ ΜακΚάρθι είπε: «Έπειτα από την τελευταία του ταινία το 2010 όπου παραλίγο να τρακάρει και να καεί, ο Iron Man επιστρέφει ανανεωμένος κι έτοιμος για δράση σε αυτή την πνευματική τρίτη ταινία ... [η οποία] επωφελείται αφάνταστα από το ανεπανάληπτο και γρήγορο χιούμορ του συν-σεναριογράφου και σκηνοθέτη Σέιν Μπλακ». Αποκαλώντας την ταινία «πιο σκοτεινή και πιο σοβαρή από τις δύο προηγούμενες», ο Κένεθ Τουράν από την εφημερίδα Los Angeles Times έδωσε εύσημα στον Μπλακ «που άλλαξε αυτόν τον τόνο του αξίας πάνω από δισεκατομμυρίου franchise προς το καλύτερο, ενώ κράτησε τον ίδιο ηθοποιό ως Τόνι Σταρκ. ... Υπάρχει επίσης και λίγο από το σήμα κατατεθέν χιούμορ και συμπεριφορά του Μπλακ στην ταινία, σε πράγματα όπως η άχρηστη αναφορά στην κλασική ταινία επιστημονικής φαντασίας Ο Επαναστάτης της Νύχτας και ένας αστείος χαρακτήρας ο οποίος έχει κάνει τατουάζ στο χέρι του τον Τόνι Σταρκ. Ο Μπλακ και η παρέα του δίνουν όλα όσα διαθέτουν στο κοινό και, παρόλο που το αποτέλεσμα δε δουλεύει πάντα, η πλειοψηφία αυτού πετυχαίνει τον σκοπό του και η προσπάθεια του [Μπλακ] να είναι διαφορετικός και να δημιουργήσει απρόσμενες εξελίξεις πάντα εκτιμάται». Ο Ράφερ Γκουζμάν από την εφημερίδα Newsday χαρακτήρισε τον Iron Man ως «τον αντι-Μπάτμαν, γεμάτος ενθουσιασμό και με καυστικά σχόλια όλη την ώρα. Είναι επίσης, ξαφνικά, περισσότερο φιλικός προς την οικογένεια. Κάποιες από τις καλύτερες στιγμές της ταινίας είναι αυτές που ο Σταρκ μοιράζεται με τον μικρό Χάρλεϊ (Τάι Σίμπκινς), ο οποίος χλευάζει το δέσιμο της σχέσης πατέρα-γιου που αναπτύσσουν ενώ προσποιείται πως συμβαίνει». Το περιοδικό Psychology Today συμπέρανε πως η ταινία παρουσίασε με ακρίβεια τα συμπτώματα της διαταραχής μετατραυματικού στρες που έχει ο Τόνι Σταρκ. Ο Μάικλ Αρμπάιτερ από τη σελίδα Hollywood.com επαίνεσε την ταινία ως «την πρώτη αληθινή ταινία δράσης-κωμωδία της Marvel», σχολιάζοντας πως «η συντροφιά του Τόνι με τον προέφηβο ιδιοφυΐα στην τεχνολογία Χάρλεϊ Κίνερ είναι μία γιγαντιαία στιγμή υπερήρωα/ξεκαρδιστική 90s συμμαχία με παιδί (ακόμα και το όνομα του παιδιού είναι Χάρλεϊ Κίνερ ... υπάρχει κάτι πιο 90s συμμαχία με παιδί στο άκουσμα αυτού;)».
Λουδοβίκος ο Γερμανικός
Συγκρούσεις με τον Κάρολο τον Φαλακρό
thumb|250px|right|Η διανομή της αυτοκρατορίας των Φράγκων σύμφωνα με τη [[Συνθήκη του Βερντέν (843)]] Ο Λουδοβίκος ο Γερμανικός έστειλε τον γιο του Λουδοβίκο τον Νεώτερο στην Ακουιτανία όπου ευγενείς ήταν δυσαρεστημένοι με τον Κάρολο τον Κάρολο τον Φαλακρό (852). Ο Λουδοβίκος ο Νεώτερος εκδιώχθηκε τελικά δύο χρόνια αργότερα (854) και επέστρεψε στην πατρίδα του την επόμενη χρονιά (855). Από το 853 ο Λουδοβίκος ο Γερμανικός έκανε πολλές προσπάθειες να κατακτήσει τον θρόνο των Δυτικών Φράγκων, ο λαός της χώρας ήταν δυσαρεστημένος έντονα από τη σκληρή διακυβέρνηση του Καρόλου του Φαλακρού. Οι ανιψιοί του Πεπίνος Β΄ της Ακουιτανίας και Κάρολος της Προβηγκίας του ζήτησαν να προχωρήσει και ο Λουδοβίκος επιτέθηκε στο βασίλειο των Δυτικών Φράγκων (858). Ο Κάρολος ο Φαλακρός δεν μπόρεσε να αντισταθεί και δραπέτευσε στη Βουργουνδία, την ίδια χρονιά ο Λουδοβίκος εξέδωσε διάταγμα με τη φράση "ο πρώτος χρόνος της βασιλείας μου στη Δυτική Φραγκία". Ο Λουδοβίκος ο Γερμανικός προδόθηκε σύντομα επειδή οι επίσκοποι της Ακουιτανίας είχαν μείνει πιστοί στον Κάρολο τον Φαλακρό με αποτέλεσμα η επιχείρηση να αποτύχει. Ακολούθησε Σύνοδος στο Κόμπλεντς (7 Ιουνίου 860) στην οποία ο Λουδοβίκος και ο Κάρολος έκαναν δημόσιους όρκους να διατηρήσουν την ειρήνη. Ο αυτοκράτορας Λοθάριος Α΄ πέθανε (855), ο Λουδοβίκος ο Γερμανικός και ο Κάρολος ο Φαλακρός συμφώνησαν να μοιράσουν την αυτοκρατορία αλλά συνάντησαν αντίσταση από τους γιους του που μοίρασαν την περιουσία του πατέρα τους. Ο Λουδοβίκος Β΄ της Ιταλίας δέχτηκε τον αυτοκρατορικό τίτλο και το Σιδηρούν Στέμμα της Λομβαρδίας, ο Λοθάριος Β΄ της Λοθαριγγίας τη Λοθαριγγία και ο Κάρολος της Προβηγκίας την Προβηγκία. Ο Λουδοβίκος ο Γερμανικός και ο Κάρολος ο Φαλακρός συναντήθηκαν στο Μετς (868) με στόχο να μοιράσουν τη Λοθαριγγία. Ο Λοθάριος Β΄ της Λοθαριγγίας πέθανε αιφνίδια την επόμενη χρονιά (869) αλλά ο Λουδοβίκος ο Γερμανικός ήταν βαριά άρρωστος και ο στρατός του ήταν απασχολημένος με πόλεμο στη Μοραβία. Ο Κάρολος ο Φαλακρός εκμεταλλεύτηκε την ευκαιρία να καταλάβει τη Λοθαριγγία, αμέσως μετά ο Λουδοβίκος ανάρρωσε και τον απείλησε με πόλεμο, με τη Συνθήκη του Μέρσεν τα εδάφη του Λοθάριου μοιράστηκαν μεταξύ των διεκδικητών.
Iron Man 3
Κριτικές
Ο Νικ Ντε Σεμλίεν του Βρετανικού κινηματογραφικού περιοδικού Empire είχε επικρίσεις για την ταινία, παρά το ότι τη βαθμολόγησε με 4/5. Βρίσκοντάς την «αιχμηρή με εξυπνάδα, θάρρος, καρδιά και εκρηκτικά στολίδια», είπε πως οι κακοί «υπερστρατιώτες που μπορούν να αναγεννήσουν μέρη του σώματός τους και να επιβιώσουν από εκπληκτικές ζημιές είναι ενδιαφέρον οπτικά ... αλλά το κίνητρό τους είναι σκοτεινό και μη πειστικό». Παρομοίως, ο Τζόσουα Ρόθκοπφ από το περιοδικό Time Out της Νέας Υόρκης έδωσε στην ταινία 3/5 λέγοντας: «Ο Μπλακ ανέβασε μαζικά τη λεκτική πυγμαχία και κράτησε την ευρεία εφευρετικότητα του κόμικ κατά νου. ... Οι πιο εκπληκτικές εκπλήξεις του Μπλακ έχουν τις ρίζες τους στη φήμη που απέκτησε τη δεκαετία του 1980 για την αναθεώρηση χαρακτήρων και είναι απλά πολύ καλή για να την καταστρέψει εδώ». Αλλά, έθεσε το ερώτημα: «Γιατί, στο τέλος, καταλήξαμε στην αποβάθρα - στο σκοτάδι - για μια από αυτές τις κλιμακώσεις που περιέχουν αιωρούμενους ναυτιλιακούς γερανούς; Η ενέργεια της ταινίας αιμορραγεί· είναι σαν οι παραγωγοί να φοβόντουσαν πως το κοινό θα αντιδρούσε πως δεν υπήρχε αρκετή ψηφιακή μη πραγματικότητα».
Λουδοβίκος ο Γερμανικός
Τελευταία χρόνια
Τα τελευταία χρόνια της βασιλείας του Λουδοβίκου του Γερμανικού ήταν έντονα ταραχώδη με την επανάσταση των γιων του, ο μεγαλύτερος γιος του Καρλομάνος της Βαυαρίας επαναστάτησε δύο φορές (861, 863). Οι μικρότεροι γιοι του Λουδοβίκος ο Νεώτερος και Κάρολος ο Παχύς προχώρησαν σε νέα επανάσταση. Ο Λουδοβίκος ο Γερμανικός παραχώρησε στον Καρλομάνο το βασίλειο της Βαυαρίας με τον ίδιο τρόπο που το είχε δεχτεί και ο ίδιος από τον πατέρα του (864). Την επόμενη χρονιά μοίρασε το υπόλοιπο βασίλειο του στους γιους του : ο Λουδοβίκος πήρε τη Φρανκονία και τη Θουρυγγία και ο Κάρολος ο Παχύς τη Σουαβία. Μια αναφορά ότι ο ανεψιός του Λουδοβίκος Β΄ της Ιταλίας είχε πεθάνει τον συμφιλίωσε με τους γιους του επειδή ήθελε να δώσει το βασίλειο της Ιταλίας στον γιο του Καρλομάνο, τις προσπάθειες διέκοψαν ο ίδιος ο Λουδοβίκος Β΄ που δεν είχε πεθάνει στην πραγματικότητα και ο Κάρολος ο Φαλακρός. Ο Λουδοβίκος ο Γερμανικός πέθανε στη Φραγκφούρτη (28 Αυγούστου 876) ενώ ετοίμαζε νέο πόλεμο, τάφηκε στο Αβαείο του Λορς, άφησε τρεις γιους και τρεις κόρες. Οι τρεις γιοι του παρά την άσχημη συμπεριφορά που είχαν δείξει και τις εξεγέρσεις κληρονόμησαν κανονικά τα βασίλεια τους. Ο ανατολικός αυτοκράτορας Βασίλειος Α΄ έστειλε απεσταλμένους να συναντηθούν με τον Λουδοβίκο στο Ρέγκενσμπουργκ (872, 873), του τόνισαν ότι η φήμη του ήταν τόσο μεγάλη που είχε φτάσει μέχρι την Κωνσταντινούπολη.
Τον Αύγουστο του 875 πέθανε ο Λουδοβίκος Β΄ και ο Λουδοβίκος ο Γερμανικός προσπάθησε να εξασφαλίσει τον τίτλο του αυτοκράτορα για τους απογόνους του, έστειλε απεσταλμένο έναν επίσκοπο στη Ρώμη να συναντηθεί με τον πάπα Ιωάννη Η΄. Ο επίσκοπος επέστρεψε στο Ίνγκελχαϊμ (18 Μαΐου 876), ανέφερε στον Λουδοβίκο ότι τον Δεκέμβριο του 875 ο Κάρολος ο Φαλακρός είχε ήδη μετακινηθεί στη Ρώμη και στέφτηκε αυτοκράτορας. Η σύζυγος του Χέμμα επισκέφτηκε για τελευταία φορά τον Λουδοβίκο τον Μάιο του 875, είχε χάσει τη φωνή της από ένα ισχυρό εγκεφαλικό (874). Η Χέμμα πέθανε στο Ρέγκενσμπουργκ στα τέλη του Ιανουαρίου του 876, ο Λουδοβίκος ο Γερμανικός πέθανε λίγο αργότερα από ασθένεια στα ανάκτορα του στη Φραγκφούρτη (28 Αυγούστου 876). Την επόμενη μέρα τάφηκε στο Αβαείο του Λορς από τον γιο του Λουδοβίκο. Ο ιστορικός Ουίλφριντ Χάρτμανν (γεν. το 1942) γράφει ωστόσο ότι δεν μπορούμε με βεβαιότητα να πούμε ότι τα οστά που βρίσκονται στη σαρκοφάγο έχουν σχέση με τον Καρολίδη βασιλιά. Μετά τον θάνατο του Λουδοβίκου του Γερμανικού ο Κάρολος ο Φαλακρός προσπάθησε να κατακτήσει την Ανατολική Φραγκία αλλά ο Λουδοβίκος ο Νεώτερος τον νίκησε στο Άντερναχ με έναν στρατό από Φράγκους, Σάξονες και Θουρίγγιους (8 Οκτωβρίου 876). Ο Κάρολος ο Φαλακρός πέθανε και ο ίδιος έναν χρόνο αργότερα.
Iron Man 3
Κριτικές
Αντιδρώντας πιο αρνητικά, ο Στίβεν Γουίτι από την εφημερίδα The Star-Ledger βρήκε την ταινία «μελαγχολικά απολαυστική» για τα οπτικά εφέ αλλά είπε: «Υπάρχει κάτι κενό σχετικά με την ταινία. Όπως οι στολές του Τόνι, είναι λαμπερή και γυαλισμένη. Αλλά αυτή τη φορά, δεν υπάρχει κανείς μέσα ... Αυτή η ταινία δεν έχει ούτε τον συναισθηματισμό της πρώτης ούτε τους φανταχτερούς κακούς της δεύτερης ... Η σχέση του Τόνι με την κοπέλα του, Πέπερ Ποτς, βρίσκεται σε κίνδυνο για ανεξήγητο λόγο - και έπειτα απλά διορθώνεται. Ένα υποθετικά χαριτωμένο παιδί που λειτουργεί ως συνεργός - ένα πραγματικό σημάδι συγγραφικής απόγνωσης - εμφανίζεται, και μετά εξαφανίζεται». Ο Μάικλ Φίλιπς από την εφημερίδα Chicago Tribune το επανέλαβε αυτό λέγοντας: «σε μια χαρούμενη κυνική προσπάθεια για το προεφηβικό κοινό (πολύ μικρό ηλικιακά για τη βία του Iron Man 3 θα έλεγα), ένα 8χρονο παιδί (Τάι Σίμπκινς) που δέχεται μπούλινγκ γίνεται φίλος και συνεργός του Σταρκ - κάποιες φορές και ο σωτήρας του ... Ο Σταρκ δεν χρειάζεται πλέον να είναι μέσα στη στολή του Iron Man. Είναι σε θέση να ενεργεί ως Iron Man τηλεκατευθύνοντας τις στολές όταν αυτό είναι απαραίτητο. Κάπως έτσι είναι επίσης και η ταινία. Είναι ένα ευπρεπές blockbuster με υπερήρωες, αλλά περισσότερο τηλεκατευθυνόμενο και αόριστα μεταχειρισμένο. Σε αυτό το σημείο, ακόμα και με τις αναλαμπές χιούμορ του Μπλακ, τα μηχανήματα λίγο ή πολύ φροντίζονται από μόνα τους, προσφέροντας χονδρικά το μισό από το πρόσχαρο πνεύμα και την απόλαυση της πρώτης ταινίας Iron Man».
Λουδοβίκος ο Γερμανικός
Θρύλοι
thumb|250px|right|Πλάκα απομνημόνευσης του Λουδοβίκου του Γερμανικού Δεν υπάρχει σαφής περιγραφή στα γεγονότα την εποχή της βασιλείας του Λουδοβίκου του Γερμανικού στο βασίλειο των Ανατολικών Φράγκων επειδή έχουν διασωθεί μόνο 172 βασιλικά έγγραφα τα 50 χρόνια που κυβέρνησε. Ο πατέρας του Λουδοβίκος ο Ευσεβής είχε περίπου 18 πιστοποιήσεις τον χρόνο, ο ετεροθαλής αδελφός του Κάρολος ο Φαλακρός αντίστοιχα 12. Πολλές φορές παρατηρήθηκε έλλειψη εγγράφων για αρκετούς μήνες, δεν γνωρίζουμε συγκεκριμένα που έμενε ο βασιλιάς την περίοδο από τον Ιούνιο του 849 μέχρι τον Ιούλιο του 850. Τα 52 τουλάχιστον από τα έγγραφα αναφέρονται σε Βαυαρούς δικαιούχους, η συχνότητα με την οποία έγινε η παραγωγή εγγράφων μειώθηκε σταδιακά από την αρχή μέχρι το τέλος της βασιλείας του. Η Περιοχή Ρήνου-Μάιν σαν πρώην υποτελές δουκάτο περιείχε τη Φραγκφούρτη, το Μάιντς, το Βορμς και πλήθος από αυτοκρατορικά ανάκτορα και θησαυρούς. Τοποθετημένη στο επίκεντρο του βασιλείου των Ανατολικών Φράγκων ήταν εύκολα προσβάσιμη οδικά, το αποτέλεσμα ήταν ότι συγκλήθηκε στην περιοχή ένας μεγάλος αριθμός από αυτοκρατορικές Συνόδους. Το προσωνύμιο "Γερμανικός" παρουσιάστηκε τον 18ο αιώνα. Οι Δυτικοί Φράγκοι στην εποχή του τον έλεγαν "βασιλεύς της Γερμανίας" ή "βασιλεύς των Τευτόνων". Οι όροι "Γερμανία" και "Γερμανοί" ήταν αρχαίες Λατινικές ονομασίες που προσδιόριζαν την περιοχή ανατολικά του Ρήνου και τους κατοίκους της. Στις πηγές τις εποχής καταγράφεται ως "Λουδοβίκος ο Ευσεβής".
Iron Man 3
Θέματα και ανάλυση
Η ταινία Iron Man 3 επικεντρώνεται στη σύγχρονη εξωτερική πολιτική των Ηνωμένων Πολιτειών και τις συνέπειες αυτής. Όπως και η πρώτη ταινία Iron Man, αφορά το στρατιωτικό–βιομηχανικό σύμπλεγμα των ΗΠΑ. Ο βασικός ανταγωνιστής, ο Κίλιαν, προσπαθεί να καταλάβει την κυβέρνηση της χώρας και να επωφεληθεί από τον πόλεμο κατά της τρομοκρατίας, χρησιμοποιώντας ως αντιπερισπασμό έναν ηθοποιό που παρουσιάζεται ως κακός, τον Mandarin. Η υποτιθέμενη διαφαινόμενη απειλή αποσπά την προσοχή του κόσμου από τις ενέργειες του Κίλιαν, ενώ η αφήγηση της διαρκούς απειλής κάνει και τον πόλεμο κερδοφόρο. Χρησιμοποιώντας τον Σταρκ ως μεταφορά της αμερικανικής κοινωνίας, η Τσάρλι Τζέιν Άντρες από την ιστοσελίδα Gizmodo σημειώνει πως η ταινία διαφέρει στο πώς απεικονίζει τη χώρα σε σχέση με τις δύο προηγούμενες ταινίες της τριλογίας· ενώ οι προηγούμενες είχαν να κάνουν με την ενοχή της καταστροφής περιοχών ξένων χωρών, η τρίτη ταινία έχει να κάνει με το αίσθημα της αδυναμίας, στο ότι μια αξιόπιστη, πλούσια και ατομικιστική διασημότητα όπως ο Σταρκ δεν μπορεί να βρει έναν ισχυρό τρομοκράτη όπως ο Mandarin.
Λουδοβίκος ο Γερμανικός
Οικογένεια
Με τη σύζυγο του Χέμμα (απεβ. στις 31 Ιανουαρίου 876) παιδιά του ήταν:
Πηγές
Κατηγορία:Βασιλείς της Ανατολικής Φραγκίας Κατηγορία:Βασιλείς της Βαυαρίας Κατηγορία:Βασιλείς της Βουργουνδίας Κατηγορία:Δυναστεία των Καρολιδών
Iron Man 3
Θέματα και ανάλυση
Ο Mandarin, ένας κεκαλυμμένος αντίπαλος ο οποίος ουσιαστικά δεν είναι απειλητικός, αντιπροσωπεύει την ξενοφοβική εικόνα που έχουν οι Αμερικανοί προς τους πολίτες της Μέσης Ανατολής και το πώς κάποιος μπορεί να εκμεταλλευτεί αυτό τον φόβο για να δημιουργήσει και να περάσει επιβλαβείς πολιτικές. Τα χαρακτηριστικά που φέρει ο Mandarin είναι αυτά που αναμένονται από τον κόσμο για έναν τρομοκράτη, όπως το μεγάλο γένι, τα στρατιωτικά παντελόνια και τα σχόλια που κάνει στα μέσα με τα οποία καταδικάζει τις ΗΠΑ. Η ανατροπή πως ο Mandarin είναι ουσιαστικά απατεώνας παίζει επίσης με την ευρετική διαθεσιμότητα του κοινού, κάνοντάς τους να σκεφτούν αν κάποιος αποτελεί ή όχι κίνδυνο.